टेस्ट में कम नंबर आए तो टीचर ने बच्ची को पीटा
कोरबा| एक निजी स्कूल में कक्षा सातवीं की बच्ची का टेस्ट में कम नंबर आने पर क्लास टीचर ने उससे मारपीट की। प्रिंसिपल से शिकायत करने पर अगले दिन फिर से बच्ची को पीटा गया।
पुलिस ने टीचर के खिलाफ जुर्म दर्ज कर लिया। भदरापारा के बरगद चौक के पास निवासरत एक परिवार की 13 वर्षीय बच्ची सातवीं की छात्रा है। वह सरस्वती ज्ञान मंदिर में पढ़ती है। बुधवार को क्लास टीचर लता यादव ने टेस्ट में कम नंबर लाने पर छड़ी से बच्ची को पीटा। बच्ची के पिता ने स्कूल के प्रिंसिपल से जाकर टीचर के खिलाफ शिकायत की। पुलिस ने आरोपी क्लास टीचर के खिलाफ जुर्म दर्ज कर लिया है। मामले की जांच जारी है।
अपराध कायम कर विवेचना
स्कूल में छात्रा से टीचर द्वारा मारपीट की शिकायत आने पर आरोपी टीचर के खिलाफ अपराध कायम कर लिया है। मामले में आगे विवेचना की जा रही है। इसके बाद ही कोई कार्रवाई होगी। -यदुमणी सिदार, टीआई, बालको थाना
hin_Deva hin_Deva hin_Deva hin_Deva hin_Deva